COTTO หั่นรายได้ปี 63 เป็นติดลบ 10-15% เซ่นพิษโควิด ฉุดยอดขายลดฮวบ
COTTO หั่นรายได้ปี 63 เป็นติดลบ 10-15% เซ่นพิษโควิด ฉุดยอดขายลดฮวบ
COTTO หั่นรายได้ปี 63 เป็นติดลบ 10-15% เซ่นพิษโควิด ฉุดยอดขายลดฮวบ
22 ก.ค. 2563

บริษัท เอสซีจี เซรามิกส์ จำกัด (มหาชน) หรือ COTTO ระบุว่า บริษัทปรับลดเป้ารายได้ปี 63 ลงมาเป็นติดลบ 10-15% จากเดิมที่ตั้งเป้าไว้ว่าจะเติบโตราว 3-5% เนื่องจากสถานการณ์การแพร่ระบาดของเชื้อไวรัสโควิด-19 ทำให้ยอดขายลดลงทั้งในประเทศและส่งออกต่างประเทศในช่วงไตรมาส 2/63
ขณะที่คาดว่ารายได้ในช่วงครึ่งปีหลังจะยังติดลบน้อยกว่า 10% แม้สถานการณ์โควิดจะคลี่คลายลงบ้างแล้ว แต่ความต้องการสินค้าในกลุ่มผู้ประกอบการอสังหาริมทรัพย์ยังคงชะลอตัว อย่างไรก็ตาม ขณะนี้อัตราการใช้กำลังการผลิตกลับมาเพิ่มขึ้นมาที่ 60-70% จากช่วงล็อกดาวน์ที่ลดลงไปเหลือ 50% หลังยอดขายทยอยฟื้นตัวมาตั้งแต่เดือน พ.ค.ที่ผ่านมา
อนึ่ง COTTO ซึ่งเป็นผู้ผลิตและจำหน่ายกระเบื้องภายใต้แบรนด์คอตโต้ (COTTO) โสสุโก้ (SOSUCO) และ คัมพานา (CAMPANA) แจ้งผลประกอบการไตรมาส 2/63 บริษัทมีรายได้จากการขาย 2,369 ล้านบาท ลดลง 15% ส่วนงวดครึ่งปีแรกมีรายได้จากการขาย 4,892 ล้านบาท ลดลง 16% จากช่วงเดียวกันของปีก่อน